ПРОТОКОЛ № 1
от заседанието на Комисия по правни въпроси 
на Висшия съдебен съвет, проведено на 11 януари 2016 г.

Днес, 11 януари 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА - отсъства							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
			КАРОЛИНА НЕДЕЛЧЕВА					           НЕЗАБРАВКА СТОЕВА

На заседанието присъстват експертните сътрудници на комисията: Саша Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:

- Искане от Христо Рибарев относно получаване на издаден от Административен съд София – град изпълнителен лист.

- Писмо от Министерство на правосъдието относно проект на Постановление на Министерски съвет за създаване на Съвет по прилагане на Актуализираната стратегия за продължаване на реформата за съдебната система, за становище.

- Предложение от г-жа Соня Найденова – представляващ ВСС относно провеждане на работна среща с цел обсъждане на приоритетите на ВСС за 2016 г.

- Становище на Теодора Точкова – главен инспектор на ИВСС във връзка с решение на Комисията по правни въпроси по протокол № 36/01.12.2015 .г, т. 13.
 
Д Н Е В Е Н   Р Е Д:

1. ОТНОСНО: Запитване от Районен съд гр. Пловдив относно зачитане на трудов стаж и професионален опит в органите на съдебната власт.

КОМИСИЯТА ПО ПРАВНИ ВЪПРОСИ
Р Е Ш И:

1.1. Възлага на директора на дирекция „Правна“ да изготви отговор по поставените въпроси в съответствие с решение на Комисията по протокол № 35 от 31.07.2013 г., т. 1. 

2. ОТНОСНО: Запитване от Окръжен съд гр. Монтана относно прилагането на чл. 104 от Правилника за администрацията в съдилищата.

КОМИСИЯТА ПО ПРАВНИ ВЪПРОСИ
Р Е Ш И:

2.1. Отлага разглеждането на т. 2 за следващото заседание.

3. ОТНОСНО: Справка от Слави Сербезов – ЧСИ за възложените изпълнителни дела от органите на съдебната власт за периода юли 2015 г. – декември 2015 г.

КОМИСИЯТА ПО ПРАВНИ ВЪПРОСИ
Р Е Ш И:

3.1. Да се създаде регистър, съдържащ информация за образуваните изпълнителни дела от органите на съдебната власт, възложени на частни съдебни изпълнители във връзка със сключеното Споразумение между ВСС и Камарата на ЧСИ.
3.2. Възлага на директора на дирекция „Правна“ да определи служител, който да поддържа регистъра по т. 3.1.

4. ОТНОСНО: Проект на Правила за реда и организацията при извършване на писмени преводи за нуждите на Висшия съдебен съвет, предоставен от Комисия „Бюджет и финанси“.

			КОМИСИЯТА ПО ПРАВНИ ВЪПРОСИ
Р Е Ш И:

4.1. В предложения проект на Правила за реда и организацията при извършване на писмени преводи за нуждите на Висшия съдебен съвет следва да се вземе предвид следното: 
1. В т. 4 да бъде посочен срок за изготвяне на превода, двудневен или тридневен такъв, и своевременното му докладване до адресата. 
2. В т. 8 да бъдат определени критерии за документи с поверителен характер. Не е обосновано предоставянето точно на документи с поверителен характер на външен изпълнител.
Да се посочат и лицата, компетентни да определят поверителността на тези документи.

5. ОТНОСНО: Писмо от Районен съд гр. Смолян относно прилагане на споразумението между ВСС и Камарата на ЧСИ и чл. 104 от Правилника за администрацията на съдилищата.
 
КОМИСИЯТА ПО ПРАВНИ ВЪПРОСИ
Р Е Ш И:

5.1. В следващото заседание на Комисията да бъде внесено обобщение на постъпилите становища от органите на съдебната власт във връзка с предложенията им за промяна в ПАС. 
Писмото от Районен съд гр. Смолян да бъде включено към направеното обобщение.

6. ОТНОСНО: Жалба от Атанас Иванов – съдия в Районен съд гр. Благоевград.

КОМИСИЯТА ПО ПРАВНИ ВЪПРОСИ
Р Е Ш И:

6.1. Приема за сведение жалбата от Атанас Иванов – съдия в Районен съд гр. Благоевград.
6.2. Да се уведоми ИВСС, че следва да изпрати копие от отговора до Атанас Иванов – съдия в Районен съд гр. Благоевград, на Комисията по правни въпроси

7. ОТНОСНО: Становище от Международната фискална организация – клон България относно проекта на Закон за изменение и допълнение на Административнопроцесуалния кодекс.

КОМИСИЯТА ПО ПРАВНИ ВЪПРОСИ
Р Е Ш И:

7.1. Приема за сведение становището от Международната фискална организация – клон България относно проекта на Закон за изменение и допълнение на Административнопроцесуалния кодекс.

8. ОТНОСНО: Доклад на Световната банка „Карта на съдебни производства в България“ с бележки от Министерство на правосъдието.

КОМИСИЯТА ПО ПРАВНИ ВЪПРОСИ
Р Е Ш И:

8.1. Предлага заглавието на доклада да бъде „Карта на някои съдебни производства в България“, вместо „Карта на съдебни производства в България“. 
МОТИВИ: Така посоченото заглавие означава, че той съдържа информация за всички съдебни производства в България. Видно от съдържанието му, в него са описани два вида съдебни производства и е направен анализ на тях, а именно Бързите производства по глава 25 от ГПК и Заповедните производства по глава 37 от ГПК. 
Докладът на Световната банка не е изготвен въз основа на официални данни, предоставени от компетентните органи, поради което препоръчва на съставителя да съобрази констатациите в доклада със становището на Инспектората към Висшия съдебен съвет, изготвен на 30.11.2015 г. 
8.2. Решението по т. 8.1. да се изпрати на Комисия „Международна дейност“.

9. ОТНОСНО: Становище от г-жа Павлина Панова – зам. председател на ВКС и председател на наказателната колегия относно жалба от вещи лица, касаеща приложението на Наредба № 2 от 29.06.2015 г.

КОМИСИЯТА ПО ПРАВНИ ВЪПРОСИ
Р Е Ш И:

9.1. Да се предостави становището от г-жа Павлина Панова на г-жа Незабравка Стоева в качеството и на представител на Висшия съдебен съвет в работната група с цел изготвяне на концепция за организацията на дейността на вещите лица.
9.2. Становището от г-жа Павлина Панова да се изпрати на министъра на правосъдието, с оглед правомощията, които има по чл. 403 от ЗСВ.

10. ОТНОСНО: Писмо от председателя на Комисията по правни въпроси към 43-то Народно събрание относно законопроект за изменение и допълнение на Закона за електронното управление, за становище.
КОМИСИЯТА ПО ПРАВНИ ВЪПРОСИ
Р Е Ш И:

10.1. ОТЛАГА разглеждането на т. 10 за следващо заседание.
10.2. ИЗПРАЩА представения законопроект за изменение и допълнение на Закона за електронното управление на Комисия „Професионална квалификация, информационни технологии и статистика“ и на Комисия “Бюджет и финанси“, да изразят становище в едноседмичен срок.

11. ОТНОСНО: Писмо от Министерство на правосъдието относно проект на Кодекс за административните нарушения и наказания, за становище.

КОМИСИЯТА ПО ПРАВНИ ВЪПРОСИ
Р Е Ш И:

11.1. ИЗПРАЩА проекта на Кодекс за административните нарушения и наказания на всички постоянни комисии към Висшия съдебен съвет, за запознаване и изразяване на становище в едноседмичен срок.

ДОПЪЛНИТЕЛНИ ТОЧКИ:

12. ОТНОСНО: Искане от Христо Рибарев относно получаване на издаден от Административен съд София – град изпълнителен лист.

КОМИСИЯТА ПО ПРАВНИ ВЪПРОСИ
Р Е Ш И:

12.1. Изпълнителният лист се издава по реда на глава тридесет и шеста от ГПК, като производството по издаването му и събиране на присъдените вземания е само по молба на заинтересованата страна.
Направените искания са въпрос на законодателни решения.
12.2. Решението да се изпрати на Христо Рибарев.

13. ОТНОСНО: Писмо от Министерство на правосъдието относно проект на Постановление на Министерски съвет за създаване на Съвет по прилагане на Актуализираната стратегия за продължаване на реформата за съдебната система, за становище.

КОМИСИЯТА ПО ПРАВНИ ВЪПРОСИ
Р Е Ш И:

13.1. ПРЕДЛАГА на Висшия съдебен съвет да ИЗРАЗИ положително становище по предложения проект на Постановление на Министерски съвет със следните забележки, които следва да се имат предвид при приемането му в окончателен вид:

1. В чл. 3, ал. 3, т. 1 изразът: „представляващият Висшия съдебен съвет”, да  се замени с израза: „представител на Висшия съдебен съвет, определен с решение на съвета”;
	
МОТИВИ:  Висшият съдебен съвет, с оглед правомощията си по чл. 30 от ЗСВ и отчитайки качеството му на колективен орган, следва да определи с изрично решение свой представител за член на Съвета по прилагане на Aктуализираната система за продължаване на реформата в съдебната система. 

2. В чл. 3, ал.3,  т. 3 да отпадне думата „заместник” и да се чете: „председателят на Върховния касационен съд”;

3. В чл. 3, ал. 3,  т. 4 да отпадне думата „заместник” и да се чете: „председателят на Върховния административен съд”;

4. В чл. 3, ал. 3,  т. 5 вместо „заместник на главния прокурор при Върховната касационна прокуратура”, да се чете: „Главният прокурор на  Република България”;

МОТИВИ: Предвид изрично разписаните законови правомощия на административните ръководители на върховните съдилища и на прокуратурата, считаме че именно тези ръководители, а не техни заместници, следва да бъдат членове на Съвета, чиято дейност е от изключително значение за изпълнение на Актуализираната стратегия за продължаване на реформата в съдебната система. 

5. В чл. 3, ал. 3, т. 6 след текста „представител на Висшия адвокатски съвет”, да  се добави израза: „определен с решение на съвета”;

МОТИВИ: С оглед структурата и правомощията на Висшия адвокатски съвет, същият следва да определи с изрично решение свой представител за член на Съвета по прилагане на Aктуализираната система за продължаване на реформата в съдебната система. 

6. Чл. 3, ал. 3, т. 12 да добие следния вид: „по един представител на професионалните организации на съдиите, прокурорите, следователите и съдебните служители”;

МОТИВИ: Професионалните организации на магистратите и съдебните служители са ограничен брой и представител на всяка от тях следва да участва като член на Съвета. Предвид интересите, които професионалните организации защитават, тяхното участие в Съвета не следва да бъде обвързано с критериите по чл. 3, ал. 4.  

5. В чл. 3, ал. 4 след думата Съвета, “т. 12 и” да отпадне.

МОТИВИ: Критериите по чл. 3, ал. 4 са неотносими към професионалните организации на магистратите и съдебните служители и следва да се прилагат само за неправителствените организации по т. 13.

6. В чл. 4, ал. 1, изр. второ да добие следния вид: „Председателят на Върховния касационен съд, председателят на Върховния административен съд и Главният прокурор, в зависимост от темите на дневния ред, може да посочат за участие в конкретно заседание свои заместници”.

МОТИВИ: Съгласно предложението по чл. 3, ал. 3, т.т.т. 3, 4 и 5.

7. В чл. 4, ал. 2, изр. второ да добие следния вид: „При обективна невъзможност да участват в заседание, членовете се представляват от изрично упълномощени представители, определени от органите, които представляват”.

МОТИВИ: Представителите на органите - членове в Съвета се определят изрично с Постановлението или с решение на съответния орган. Не би следвало да се предвижда възможност членовете да делегират правата си на други лица без санкцията на органа, който представляват.
 
8. В чл. 4, ал. 3 да отпадне изразът: „Председателят на Върховния касационен съд, председателят на Върховния административен съд и Главния прокурор.”

МОТИВИ: Съгласно предложението по чл. 3, ал. 3, т.т.т. 3, 4 и 5  същите следва да бъдат членове на Съвета.

9. В чл. 6, ал. 8 да стане ал. 9 и да добие следния вид: „Решенията на Съвета се изпращат и на организациите, които са подали формуляри и отговарят на критериите по чл. 3, ал. 4, независимо от това дали към датата на съответното заседание техни представители са членове на Съвета.
- ал. 9 да стане ал. 8.

МОТИВИ: Съгласно чл. 11 от Постановлението дневния ред, материалите и становищата се публикуват на електронната страница на МП откъдето заинтересованите лица, които нямат представители в Съвета, могат да получат информация. Задължението за изричното им информиране следва да се отнася само за решенията на Съвета.

13.2. Внася за разглеждане в заседание на Висшия съдебен съвет насрочено за 14.01.2015 г.

14. ОТНОСНО: Предложение от г-жа Соня Найденова – представляващ ВСС относно провеждане на работна среща с цел обсъждане на приоритетите на ВСС за 2016 г.

КОМИСИЯТА ПО ПРАВНИ ВЪПРОСИ
Р Е Ш И:

14.1. Отлага разглеждането на т. 14 за следващото заседание.

15. ОТНОСНО: Становище на Теодора Точкова – главен инспектор на ИВСС във връзка с решение на Комисията по правни въпроси по протокол № 36/01.12.2015 .г, т. 13.

КОМИСИЯТА ПО ПРАВНИ ВЪПРОСИ
Р Е Ш И:

15.1. Приема за запознаване становището на Теодора Точкова – главен инспектор на ИВСС във връзка с решение на Комисията по правни въпроси по протокол № 36/01.12.2015 .г, т. 13.

ЗА ПРЕДСЕДАТЕЛ
НА КОМИСИЯТА:		/П/     
                          СВЕТЛА ПЕТКОВА